SEMAKAN PENGANGKUTAN DARAT BAGAIMANA KITA PASTIKAN SEBUAH KOTA YANG SESUAI DIDIAMI?
APAKAH MATLAMAT SEMAKAN PENGANGKUTAN DARAT KITA? UNTUK PASTIKAN KITA MEMPUNYAI KOTA YANG SESUAI DIDIAMI. BAGAIMANA KITA AKAN MENCAPAINYA? DENGAN MENJADI- KAN PENGANGKU- TAN AWAM KERETA KEDUA ANDA. 1
Matlamat pengangkutan awam kita ialah untuk memastikan kota kita tetap sesuai didiami meskipun negara dan jumlah penduduk terus meningkat. Perjalanan harian dijangka bertambah sebanyak 60% menjelang 2020. Ini bermakna 14.3 juta perjalanan sehari berbanding 8.9 juta, hari ini. Kota kita sudah pun menjadi kawasan yang kedua di dunia dengan jumlah penduduk paling padat. Dengan kemakmuran yang berterusan, lebih ramai akan menetap, bekerja dan beriadah di sini. Sebab itulah kita perlu melaksanakan peningkatan yang menyeluruh ke atas pengangkutan awam, memastikan jalan raya tidak sesak dan keperluan setiap individu - termasuk pejalan kaki, penunggang basikal, warga tua, orang kurang upaya dan golongan susah - boleh dipenuhi. Adalah penting untuk kita lakukan semua ini supaya anda boleh menikmati mutu persekitaran kehidupan yang tinggi. 2 JADI APA YANG AKAN KAMI LAKUKAN? Untuk memastikan kelicinan jalan raya dan memperbaiki sistem pengangkutan awam kita, penyelesaian diperlukan - bukan sahaja untuk sejenis pengangkutan tetapi keseluruhannya - bas, kereta api dan kereta. Jadi tidak kira anda menaiki bas, kereta api atau kereta, langkah-langkah itu akan memanfaatkan anda. JIKA ANDA MENAIKI BAS Anda punya satu tujuan? Anda adalah sumber keprihatinan kami mulai saat anda melangkah keluar rumah, menaiki bas dan tiba di destinasi. Inilah yang akan kami lakukan untuk memastikan perjalanan bas anda lebih cepat, licin dan selesa. 3
MASA MENUNGGU LEBIH SINGKAT. Penantian lebih singkat Kami akan mengambil alih perancangan bas daripada para pengendali supaya laluan bas dapat dilakar semula bersesuaian dengan kemudahan anda. Ini bermakna bas-bas dilangsungkan terus ke pusat- pusat pertukaran kereta api dengan lebih cepat dan mudah. Masa menunggu juga akan dikurangkan dengan penyelarasan jadual bas dan kereta api. Mulai Ogos 2009, sewaktu masa sibuk 4 daripada 5 buah bas akan tiba setiap 10 minit atau lebih cepat berbanding 15 minit sekarang. Khidmat bas 'feeder' juga akan lebih kerap dan langsung supaya anda dapat ke stesen MRT dan pusat pertukaran bas dalam masa yang singkat. Di jalan raya yang mempunyai ERP pula, kami akan pastikan bas tiba lebih kerap sewaktu masa sibuk - daripada 15 minit kepada 12 minit menjelang Jun 2008 dan 10 minit menjelang Ogos 2009. 4 PAS MUSIMAN BARU SAYA! PAS MUSIM Tiada penalti pertukaran Kami akan memperkenalkan pas musiman bagi khidmat asas bas dan kereta api. Ia akan memudahkan anda kerana dengan satu pas dapat digunakan untuk perkhidmatan bas dan kereta api tanpa mengira pengendalinya. Menjelang 2009, tambang anda akan berdasarkan pada jarak perjalanan bila anda menaiki bas, kereta api atau keduanya, tanpa mengira penukaran yang anda lakukan. 5
Perjalanan lebih pantas Bas akan diberi keutamaan di jalan raya. Untuk memendekkan jangka menunggu dan perjalanan, lebih banyak lorong bas sepenuh masa akan diperkenalkan supaya perjalanan bas tidak terhalang. Namun, meskipun ada lorong bas, bas-bas sering dihambat oleh kenderaan yang membelok ke kiri di simpang yang ada lampu isyarat. Oleh itu menjelang 2008, bas akan mempunyai hak bergerak ke atas semua kenderaan yang membelok ke kiri di beberapa persimpangan. Pada masa yang sama, para pemandu perlu memberi jalan kepada bas yang keluar daripada perhentian bas menjelang penghujung 2008. Kami berharap dengan ini kelajuan bas dapat ditambah daripada purata 16-19 kilometer sejam hari ini kepada 20-25 kilometer sejam menjelang 2009, lantas mempercepatkan perjalanan anda. Kami sedang cuba membantu anda menamatkan perjalanan anda dalam sejam menjelang 2015. CEPATNYA! PEJABAT DULU SEKARANG 6 Lebih banyak hab gaya hidup Lebih banyak pusat pertukaran dan stesen-stesen akan diubahsuai menjadi hab gaya hidup seperti Hab Ang Mo Kio, Raffles Xchange dan stesen MRT Tanjong Pagar, di mana anda boleh membeli-belah dan mengalas perut sebelum menaiki kereta api. Anda juga boleh menjangkakan hab pengangkutan bersepadu - di mana bas, kereta api dan kedai-kedai bertumpu di Boon Lay (2009) dan Clementi (2011); juga Bedok, Jurong East, Serangoon, Joo Koon dan Marina South dalam masa tempoh 10 tahun. Maklumat lebih baik Untuk memudahkan mencari khidmat bas anda, kesemua 4,500 perhentian bas kini diperlengkapkan dengan poster maklumat perkhidmatan bas. Panel maklumat bas terkini telah pun dipasang di Orchard Road dan estet-estet perumahan. Lebih banyak akan dipasang di kawasan bandar. Jika anda sedang dalam perjalanan, anda boleh memperolehi maklumat perjalanan terkini melalui SMS; internet atau talian hotline mulai Julai 2008. Dan jika anda merancang untuk bergerak dari rumah ke rumah, anda boleh mendapatkan butiran laluan bas, perhentian bas, stesen kereta api, maklumat ketibaan dan tanda tempat tidak lama lagi melalui komputer atau alat mudah alih anda. ANDA BOLEH DAPATKAN MAKLUMAT LENGKAP PENGANGKUTAN AWAM SECARA DALAM TALIAN MENJELANG 2008. 7
PERSAINGAN LEBIH SENGIT Untuk memastikan pengendali bas sentiasa berjaga-jaga dan terus meningkatkan mutu, mereka kini perlu bersaing untuk menawarkan khidmat kepada anda. Atau mengundang risiko ditukar apabila tempoh mereka tamat. Lebih banyak perkhidmatan bas khas juga akan ditawarkan untuk memberi anda lebih banyak pilihan. 8 JIKA ANDA MENAIKI KERETA API Jika anda menetap, bekerja dan beriadah di kawasan bandar, anda akan mendapati stesen MRT terletak dalam lingkungan kira-kira 400 meter. Ia hanya mengambil lima minit jika berjalan. Di luar bandar, lebih banyak kawasan yang kini tidak ada khidmat MRT seperti Sin Ming, Marine Parade dan Tuas akan disediakan dengan khidmat pantas ke pusat bandar. Laluan MRT baru juga akan ditambah hampir setiap dua tahun sehingga 2020. Ini bermakna lebih banyak tempat akan mempunyai khidmat MRT dan tempoh perjalanan akan menjadi lebih singkat. 9
Membina laluan baru Sebuah laluan MRT baru, Laluan Thomson, akan dibina dari kawasan pusat Marina Bay menghala ke utara melalui Pusat Kawasan Perniagaan (CBD), Ang Mo Kio sehingga ke Woodlands. Ia akan menyambungkan estet-estet seperti Sin Ming, Kebun Baru, Thomson dan Kim Seng yang tidak ada sambungan MRT langsung. Dari Marina Bay, Laluan Thomson akan disambung- kan dengan Laluan Kawasan Timur yang baru. Laluan Kawasan Timur akan menyediakan khidmat di Tanjong Rhu, Marine Parade, Siglap, Bedok South, Upper East Coast, dan bersambung ke Changi di sebelah timur. Laluan Thomson akan siap pada 2018 dan Laluan Kawasan Timur pada 2020. Kedua laluan akan memendekkan masa perjalanan dan menyambungkan anda kepada rangkaian kereta api yang lebih luas. Jika anda tinggal di Sin Ming, anda akan dapat mengurangkan hampir separuh dari masa perjalanan 45 minit yang anda perlukan sekarang untuk ke pusat bandar. Dan perjalanan dari Marine Parade ke Marina Bay melalui Laluan Kawasan Timur akan mengambil masa 20 minit, hampir sepantas jika berkereta. Tarikh-tarikh yang dimaklumkan bagi laluan-laluan baru hanyalah indikatif. 10 APABILA SAMBUNGAN TUAS SIAP DALAM 2015, PERJALAN- AN DARI BOON LAY KE TUAS HANYA AKAN MENGAMBIL MASA 15 MINIT SAHAJA. Melanjutkan laluan sedia ada Laluan Utara-Selatan kini tamat di stesen Marina Bay. Menjelang 2015, kami akan lanjutkan sepanjang 1 km ke selatan, ke kawasan Marina South untuk menyediakan khidmat kepada pembangunan di situ seperti terminal persiaran yang baru. Pada masa yang sama, Laluan Timur-Barat juga akan dilanjutkan lagi 14 km ke Tuas. Buat masa ini, anda perlu turun di stesen Boon Lay dan menaiki bas selama 35 minit untuk ke Tuas dari Clementi. Dengan Lanjutan Tuas yang akan siap pada 2015, perjalanan anda akan dipendekkan sebanyak 20 minit. 11
PERJALANAN KERETA API SUDAH DITAMBAH KEPADA 93 SEMINGGU. HEBAT! Mengurangkan kesesakan Sejak Februari 2008, penambahan 93 perjalanan kereta api telah ditambah ke laluan Utara-Selatan, Timur-Barat dan Timur Laut pada waktu pagi dan petang. Lebih banyak perjalanan bermakna ruang kereta api kurang sesak dan mengurangkan tempoh menunggu sebanyak 10% hingga 15% semasa waktu sibuk. Sepanjang empat tahun yang akan datang, kami akan meningkatkan sistem supaya kekerapan kereta api boleh diperbaiki lagi di laluan Utara-Selatan dan Timur-Barat yang sedia ada. 12 KERETA API AKAN TIBA DALAM MASA 3 MINIT ORANG RAMAI AKAN MEMBUAT 4.6 JUTA PERJALANAN MENAIKI KERETA API SEHARI DALAM 2020 Rangkaian diganda Dalam 2020, bila Lanjutan Boon Lay, Laluan Circle, Laluan Downtown, Laluan Thomson, Laluan Daerah Timur, Lanjutan Tuas dan Lanjutan Laluan Utara- Selatan siap dibina, rangkaian kereta api akan berganda daripada 138 km kepada 278 km. Ini bermakna kepadatan kereta api mencapai 51 kilometer per sejuta penduduk, melebihi Hong Kong dan Tokyo. Siap lebih awal Sekiranya anda penduduk Bedok Reservoir atau Tampines, anda akan berasa gembira untuk ketahui bahawa kami akan mempercepatkan penyiapan Laluan Downtown dari 2018 ke 2016. Sehubungan itu juga, kami akan membuka Fasa 3 Laluan Circle pada pertengahan 2009 dan bukan pada 2010. Fasa 3 Laluan Circle menghubungkan Bishan di Laluan Utara-Selatan dan Serangoon di Laluan Timur Laut dan akan membuka penghubung baru bagi penduduk di utara dan timur laut. 13
Pemasangan pintu skrin di pelantar Untuk memastikan keselamatan penumpang, kami akan memasang pintu skrin di pelantar mulai 2009 di stesen Yishun, Jurong East dan Pasir Ris dan kesemua stesen MRT di atas permukaan tanah menjelang 2012. Memperkenalkan lebih banyak pesaing Seperti pengendali bas, pengendali kereta api juga akan ada pesaingan untuk berkhidmat kepada anda. Juga untuk sentiasa memastikan mereka berjaga-jaga, lesen 30 tahun yang sedia ada akan dipendekkan pada masa hadapan. 14 JIKA ANDA PILIH UNTUK MEMANDU Dengan banyaknya peningkatan baru kepada bas dan kereta api, kami berharap lebih ramai akan menggunakan pengangkutan awam. Tetapi jika anda pilih untuk memandu, kami akan mengambil langkah bagi memastikan perjalanan anda lebih licin dan pantas. Lebuhraya baru Lebuhraya Kallang-Paya Lebar akan dibuka sepenuhnya pada September 2008. Jika anda tinggal di kawasan timur laut, masa perjala- nan ke pusat bandar akan berkurang sebanyak 25% Sementara itu Lebuhraya Marina Coastal dijadualkan siap menjelang 2013 dan Lebuhraya North-South sekitar 2020, yang akan mengurangkan masa perjala- nan dari utara ke pusat bandar hampir sepertiga. Lebuhraya lebih luas Untuk memastikan kenderaan berjalan lancar, kami juga akan melebarkan CTE dan TPE. 15
PADA TAHUN LALU DI AMERIKA SYARIKAT, PEMANDU MENGHABIS- KAN 4.2 BILION JAM DALAM KESESAKAN. MASA ITU CUKUP UNTUK MEMUAT- KAN 65 JUTA IPOD NANO DENGAN MUZIK, DAN MEMBAZIR MINYAK YANG MENGISI 58 KAPAL TANGKI BESAR. Peningkatan ERP Lebih banyak jalan raya yang lebih luas tidak akan menjamin kelicinan lalulintas. Ini kerana lorong-lorong tambahan dan jalan raya baru hanya akan menarik lebih banyak kenderaan, dan kesesakan akan berulang. Tahun lalu di AS, para pemandu menghabiskan hampir 4.2 bilion jam terperangkap dalam kesesakan. Masa itu cukup untuk memuatkan 65 juta iPod Nano dengan muzik, dan membazir minyak yang cukup untuk mengisi 58 kapal tangki besar. Sebab itu kami mengawal lalulintas dengan menggunakan ERP. ERP adalah saksama kerana is sistem 'pakai dan bayar' jika anda memilih untuk memandu di jalan raya yang sesak semasa waktu sibuk. Dengan semakin ramai warga Singapura memiliki kereta, adalah mustahil untuk mereka memandu kereta sepanjang masa, berulang alik ke tempat kerja. 16 RUPANYA ITU PERANAN ERP! Sebab itu kami mempertingkatkan pengangkutan awam untuk menggalak warga Singapura memilih untuk menaiki bas dan kereta api daripada memandu. Semakin banyak kereta di jalan raya, semakin luas liputan ERP dan kadar bayaran, untuk kita pastikan lalulintas berjalan lancar dan keadaan sekitaran yang bermutu. Mulai Julai 2008, lebih banyak gantri akan dipasang di kawasan pusat bandar bermula dengan CBD untuk mengurangkan kesesakan di situ. Bayaran ERP akan diubah daripada 50 sen kepada $1, sementara bayaran permulaan di gantri-gantri baru akan dinaikkan daripada $1 kepada $2. Perubahan tersebut akan menjadikan ERP lebih berkesan dan memastikan dengan setiap pelarasan, anda akan dapat melihat perubahan yang ketara dalam pergerakan lalulintas sekiranya anda pilih untuk memandu. 17
CUKAI JALAN AKAN DIKURANGKAN SEBANYAK 15% UNTUK SEMUA KENDERAAN TERMASUK TEKSI MULAI JULAI 2008. Cukai lebih rendah Dengan penekanan kepada bayaran penggunaan, kami akan mengurangkan cukai pemilikan. Sejak Mac 2008, Bayaran Pendaftaran Tambahan (ARF) bagi kereta telah dikurangkan kepada 100% daripada Nilai Pasaran Terbuka (OMV). Kami juga akan mengurangkan cukai jalan raya sebanyak 15% bagi semua kenderaan, termasuk teksi, mulai Julai 2008. Secara keseluruhan, langkah itu bermakna pemerintah akan berbelanja sekitar $310 juta setahun. Ia melebihi hasil pendapatan ERP sebanyak $70 juta setahun. Pertumbuhan lebih perlahan Memandangkan kami menjangkakan kadar pembinaan jalan berkurang kepada 0.5% setahun bagi tempoh 10 hingga 15 tahun, kami tidak boleh meneruskan pertambahan jumlah kenderaan pada kadar 3% yang ada sekarang. Bermula Mei 2009, jumlah kenderaan akan dibenarkan bertambah pada kadar 1.5% setahun daripada 3% sekarang. Tetapi kami akan menyemak semula sasaran ini dalam masa tiga tahun bagi memastikan pertambahan kenderaan tidak melampaui kadar pembinaan jalan raya. 18 KENAPA TIDAK BINA LEBIH BANYAK JALAN RAYA? Ada beberapa pihak individu menyarankan agar kami tidak mengambil langkah ketat untuk mengawal jumlah kereta buat masa ini. Kata mereka, kami boleh bina lebih banyak jalan raya sebagai penyelesaian. Tidak benar. Meskipun kami membina lebih banyak jalan raya dan sebahagian anda menggunakan pengangkutan awam, ada orang lain yang akan mengambil tempat anda kerana tertarik dengan kelancaran lalulintas. Dan tidak lama kemudian, jalan raya tersebut akan kembali sesak. Sebab itu kami perlu mengekang penggunaan kereta yang keterlaluan. Tetapi pada masa yang sama kami akan berusaha sedaya upaya untuk mempertingkatkan pengangkutan awam supaya anda ada pilihan. 19
APA LAGI YANG KAMI SEDANG LAKUKAN? Sedang kami memperbaiki perkhidmatan bas dan kereta api, kami ingin memastikan bahawa perkhidmatan tersebut boleh digunakan oleh semua orang - termasuk penumpang warga tua, keluarga dengan anak kecil, individu kurang upaya dan golongan susah. UNTUK PEJALAN KAKI Kami akan membina lebih banyak laluan yang berteduh dan jejantas untuk pejalan kaki supaya anda boleh berjalan dengan selesa ke perhentian bas dan stesen MRT. Kemudahan, seperti laluan pejalan kaki, pintu masuk ke stesen MRT, teduhan teksi dan bas serta jalan raya awam bebas daripada rintangan. Panduan sentuhan juga akan dipasang di tempat melintas pejalan kaki bagi mereka yang buta. 20 UNTUK WARGA TUA DAN MEREKA YANG PAYAH BERGERAK Menjelang 2011, tujuh daripda sepuluh stesen MRT akan mempunyai lif dan pintu masuk bebas rintangan. Dan menjelang 2020, anda akan berupaya menaiki semua bas awam dengan menggunakan kerusi roda. UNTUK YANG MEMERLUKAN SKIM-SKIM BANTUAN KEMASYARA- KATAN Kami akan terus menyediakan bantuan langsung kepada golongan yang memerlukan bagi memastikan mereka mampu menggunakan pengangkutan awam menerusi pelbagai skim bantuan pemerintah dan kemasyarakatan. 21
BAGI PENUMPANG TEKSI Teksi-teksi akan menawarkan khidmat khas dari rumah ke rumah untuk penumpang yang lebih gemar suasana yang lebih selesa. Satu talian umum untuk teksi bakal diperkenalkan menjelang Julai 2008. BAGI PENUNGGANG BASIKAL Kami perhatikan semakin ramai yang minat berbasikal. Kami akan menambah lebih banyak kemudahan meletak basikal di stesen-stesen MRT dan pusat pertukaran bas di estet-estet perumahan. Kami juga akan membenarkan para penunggang basikal membawa basikal lipat ke dalam kereta api dan bas dalam satu percubaan selama 6 bulan mulai Mac 2008. Dan papan-papan tanda keselamatan akan diletakkan sepanjang laluan basikal yang sering digunakan seperti di West Coast dan Thomson, untuk memberi amaran kepada pemandu supaya berhati-hati. 22 KAMI JUGA PERLU MEMELIHARA ALAM SEKITAR Penggunaan kereta api, bas dan kenderaan tak bermotor seperti basikal akan membantu kita mengurangkan pencemaran. Adalah penting untuk kita mainkan peranan dalam memastikan kota kita tidak lemas dalam asap ekzosnya sendiri. Sebab itu menjelang 2014, semua teksi mesti mematuhi tahap pengeluaran asap Euro IV yang lebih ketat. Sekitar 40% bas awam akan mencapai sasaran ini pada 2010 dan 100% akan berbuat demikian menjelang 2020. Dan kami akan terus menggalak kenderaan jimat tenaga dan bahan bakar bersih seperti CNG (gas asli). AHH! UDARA SEGAR! 23
MASA HADAPAN BAGAIMANA AGAKNYA KEADAAN PADA MASA HADAPAN? IA AKAN MEMUDAHKAN SETIAP LAPISAN MASYARA- KAT BERGERAK TERMASUK PERSEORANGAN DENGAN KEPERLUAN YANG KHUSUS. ANDA AKAN NIKMATI PELBAGAI PILIHAN PENGANGKUTAN TERMASUK BAS KHAS DAN TEKSI. ANDA JUGA BOLEH BERBASIKAL. DENGAN PERUBA- HAN KEPERLUAN DAN ASPIRASI ANDA, SISTEM PENGANG- KUTAN DARAT KITA JUGA AKAN TURUT BERUBAH SAMA. MENJELANG 2020, SEBUAH SISTEM PENGANGKUTAN YANG BERSEPADU, BERKESAN DAN MESRA PENGGUNA AKAN WUJUD. DAN RANGKAIAN KERETA API YANG DILUASKAN SERTA RANG- KAIAN BAS YANG BERSEPADU DEN- GAN KERETA API MENYEDIAKAN SAMBUNGAN YANG PANTAS DAN YANG BOLEH DIPER- CAYAI UNTUK MEMBAWA ANDA KE MANA SAHAJA YANG DINGINI. DAN JIKA ANDA MEMANDU, PERJALA- NAN ANDA AKAN LEBIH LANCAR DEN- GAN SISTEM ERP. HEBAT! KAMI AKAN MERANCANG- NYA DI SEKE- LILING ANDA. DAN BUKAN SEBALIKNYA. IA MERUPAKAN MASA DEPAN PENGANGKUTAN DARAT KITA. MAKLUMBALAS ANDA TELAH MEMBANTU MEMBENTUK INISIATIF- INISIATIF KAMI. TERIMA KASIH. Kebanyakan idea-idea ini sebenarnya datang daripada pengguna seperti anda - individu yang mengambil masa untuk mengongsi maklumbalas melalui e-mel, laman web, surat dan perbincangan bersama kami. Kami ingin maklumkan kepada anda bahawa kami akan terus mendekati anda, oleh itu kami akan sentiasa peka kepada keperluan perjalanan anda yang kian berubah, pilihan dan kemahuan anda. Oleh itu kami menantikan maklumbalas anda yang berterusan. Bersama, kami akan memastikan mutu persekitaran kehidupan yang kita semua boleh nikmati. Usah keberatan untuk menghantar e-mel ke feedback@lta.gov.sg atau hubungi 1800-CALL LTA (1800-2255582) BERITAHU KAMI APA YANG ANDA FIKIRKAN. An Epigram Design & Production • Illustrations by Koh Kai Chuan
UNTUK MAKLUMAT LANJUT SILA LAWAT WWW.LTA.GOV.SG 1 Hampshire Road Singapore 219428 Tel: 1800-CALL LTA (1800-2255 582) Fax: (65) 6396 1002 Dicetak semula pada Mei 2008